b ) Quan els danys causats a les persones els hagin de patir durant més de tres mesos o no se'n pugui determinar una valoració exacta als efectes de la presentació de l'oferta motivada a què es refereix la lletra a d'aquest article, l'òrgan jurisdiccional corresponent, a la vista de les circumstàncies del cas i dels dictàmens i informes que necessiti, ha de resoldre sobre la suficiència o ampliació de la quantitat oferta i consignada per l'assegurador, segons els criteris del títol IV i dins dels límits indemnitzatoris que fixa l'annex d'aquesta Llei.
Contra la resolució judicial que s'emeti no es pot interposar cap recurs.
b ) Quan els danys causats a les persones els hagin de patir les dites persones durant més de tres mesos o no se'n pugui determinar la valoració exacta als efectes de la presentació de l'oferta motivada a què es refereix el paràgraf a d'aquest article, l'òrgan jurisdiccional corresponent, a la vista de les circumstàncies del cas i dels dictàmens i informes que necessiti, ha de resoldre sobre la suficiència o ampliació de la quantitat oferta i consignada per l'assegurador, atenent els criteris i dins els límits indemnitzatoris fixats a l'annex d'aquesta Llei.
Contra la resolució judicial que recaigui no es pot interposar
Si l'assegurador incorre en mora en el compliment de la prestació en l'assegurança de responsabilitat civil per a la cobertura dels danys i perjudicis causats en les persones o en els béns amb motiu de la circulació, la indemnització de danys i perjudicis deguts per l'assegurador s'ha de regir pel que disposa l'article 20 de la Llei 50/1980, de 8 d'octubre, de contracte d'assegurança, amb les peculiaritats següents:
a ) No s'han d'imposar interessos per mora quan les indemnitzacions siguin satisfetes o consignades davant el jutjat competent en primera instància per conèixer del procés que derivi del sinistre, dins els tres mesos següents a la seva producció.
La consignació es pot fer en diners efectius, mitjançant un aval solidari de durada indefinida i pagador al primer requeriment emès per una entitat de crèdit o societat de garantia recíproca o per qualsevol altre mitjà que, segons el criteri del tribunal, garanteixi la disponibilitat immediata, si s'escau, de la quantitat consignada.
b ) Quan els danys causats en les persones els hagin de patir durant més de tres mesos o no se'n pugui determinar la valoració exacta als efectes de la consignació, el tribunal, vistes les circumstàncies del cas i els dictàmens i informes que li calguin, ha de resoldre sobre la suficiència o ampliació de la quantitat consignada per l'assegurador, atenent els criteris i dins els límits indemnitzatoris que fixa l'annex d'aquesta Llei.
Contra la resolució judicial que s'emeti no s'hi pot interposar recurs.
c ) Quan, després d'una sentència absolutòria o a una altra resolució judicial que, provisional o definitivament, exhaureixi un procés penal i en què s'hagi acordat que la suma consignada es retorni a l'assegurador o la consignació duta a terme d'una altra forma quedi sense efecte, s'iniciï un procés civil per raó de la indemnització deguda per l'assegurança, s'ha d'aplicar el que disposa l'article 20.4 de la Llei 50/1980, de 8 d'octubre, de contracte d'assegurança, llevat que es torni a consignar la indemnització dins els 10 dies següents a la notificació de l'inici del procés a la persona assegurada.